બાંગ્લાદેશી ઘુસણખોરના મુદ્દા પર ભારતીય જનતા પાર્ટીની નીતિને ફરી એક વખત સ્પષ્ટ કરતા પક્ષના અધ્યક્ષ અમિત શાહે મંગળવારે જણાવ્યું કે, ભારતમાં ગેરકાયદે ઘુસી આવેલા બાંગ્લાદેશીઓને શોધી-શોધીને બહાર કાઢી મુકાશે. તેમણે અહીં પક્ષના કાર્યકર્તાઓના શક્તિ કેન્દ્ર સંમેલનને સંબોધિત કરતા જણાવ્યું કે, "ભાજપનો સંકલ્પ છે કે, એક પણ બાંગ્લાદેશી ઘુસણખોરને ભારતમાં રહેવા દેવાશે નહીં. શોધી-શોધીને બહાર કાઢી મુકીશું."